**Beslutningsreferat – møde i Det Nationale Integrationsråd, torsdag d. 30. november 2023**

**Deltagere**

**Rådet:** Maria Kavita Nielsen, Madina Shafiqi, Simon El-Zeinab, Roya Moore, Zeljka Secerbegovic, Thomas Hoffman, Christian Marcussen, Desalegn Tufa, Hetav Rojan, Amma Asare-Nyako.

**Sekretariatet:** Emilie Bjørn Boisen, Nikolaj Thorborg Lynggaard-Hjort, Gustav Mose, Nadja Glavas

**Afbud:** Muhsin Türkilmaz, Ilham Mohamed.

**Om referatet**

Dette er et beslutningsreferat. Derfor indeholder referatet kun de punkter, hvor der blev taget beslutninger, samt relevant baggrundsinformation for de beslutninger.

Dagsordenen for mødet kan findes på Rådets hjemmeside.

**Punkt 2: Workshop i de enkelte udvalg**

Udvalget for sammenhængskraft og negativ social kontrol

Det blev besluttet at forsøge at arbejde videre ad to spor:

1. Rådet skal stå på viden inden for feltet, før der udarbejdes deciderede anbefalinger el.l. Der arbejdes videre med at skaffe denne viden og evt. lave egne undersøgelser inden for ét eller flere emner.
2. Udarbejde et debatindlæg el.l., der ikke udgør deciderede anbefalinger, men som viser de forskellige (og nogle gange modsatrettede) nuancer og perspektiver der kan opstå i debatten om negativ social kontrol.

Udvalget for kvinder i beskæftigelse

Der blev ikke taget beslutning om at gå videre med et policy papir el.l.

Udvalget for unge

Det blev besluttet at arbejde videre med et decideret policy papir, ud fra det udkast, udvalget har udarbejdet.

Policy papiret skal være mere skarpe på bl.a. målgruppen og på det statistiske/vidensmæssige grundlag for anbefalingerne (særligt sammenhængen mellem statsborgerskabets tildeling og positive integrationseffekter).

Det blev endvidere besluttet at arbejde videre med at dele anbefalingerne op i to spor: De mere politiske til lovgivningen, og de mere administrative.

Sekretariatet skriver et nyt udkast, som efter planen skal diskuteres på næstkommende rådsmøde.

**Punkt 3: Integration af internationale arbejdstagere for at understøtte velfærdssektorerne**

På baggrund af oplæg fra de nævnte forskere, samt sekretariatets oplæg, blev det besluttet at gå videre med at udarbejde et policy papir/debatindlæg. Dette skal sætte fokus på, at der er et integrationsbehov for internationale arbejdstagere, og beskrive de væsentligste udfordringer og handlemuligheder ud fra den relevante viden på området.

**Punkt 4: Tanker og perspektiver på Rådets virke det første år**

Det blev besluttet at fortsætte med rådsmøder efter nogenlunde samme metode som for nuværende. 3-4 timer én gang i kvartalet passer godt, hvor der både skal være vidensoplæg og mulighed for at diskutere på baggrund af denne viden. Forberedelsen af medlemmerne til møderne kan være mere grundig, men er også begrænset af sekretariatets tid.

Det fungerer også fint at indkalde til ad hoc-møder der kan tage stilling til specifikke problemstillinger, hvis der opstår relevante sager el.l., som Rådet skal tage stilling til mellem rådsmøderne. Her deltager de medlemmer, der har tid, mulighed og lyst til det.